open-index/open-wikipedia-markdown huggingface dataset:
Michelle Dede

**Michelle Dede** jẹ́ atọ́kùn ètò orí tẹlifíṣọ̀nù Nàìjíríà àti òṣèré. Ó ṣe àjọgbéjáde fíìmù tí àkọ́lé rẹ̀ jẹ́ *Flower Girl*, ó sì tún kópa nínu eré tẹlifíṣọ̀nù alátìgbà-dègbà kan, *Desperate* *Housewives Africa* àti fíìmù aṣaragágá tí ọduń 2017, *What Lies Within.*

## Ìbẹ̀rẹ̀pẹ̀pẹ̀ ayé àti ẹ̀kọ́ rẹ̀
A bí Dede ní orílẹ̀-èdè Jẹ́mánì. Ó dàgbà ní ìdílé olókìkí. Bàba rẹ̀ ni Brownson Dede, aṣojú orílẹ̀-èdè Nàìjíríà kan si orílẹ̀-èdè Ethiopia. Ó ní ètò ẹ̀kọ́ alákọ̀ọ́bẹ̀rẹ̀ rẹ̀ ní Ìlú Brasil, ó sì parí ẹ̀kọ́ girama àti ẹ̀kọ́ gíga rẹ̀ ní Australia àti Ethiopia. Lẹ́hìn náà, ó tẹ̀síwájú sí Ìlú Gẹ̀ẹ́sì láti kẹ́ẹ̀kọ́ Fashion Design áti Marketing ní Ilé-ẹ̀kọ́ gíga American College ní Ìlú Lọ́ndọ̀nù, UK. Ó tún ní oyè-ẹ̀kọ́ gíga nínu ìmọ̀ ìbáraẹnisọ̀rọ̀ láti Ilé-ẹ̀kọ́ yìí kan náà.

## Iṣẹ́ ìṣe
Iṣẹ́ òṣèré rẹ̀ bẹ̀rẹ̀ lẹ́hìn tí ó wá fún ìsinmi kan ní Nàìjíríà. Nígbà náà ló di ẹni tó ní ànfààní láti máa ṣiṣẹ́ lágbo eré ìdárayá. Ní ọdún 2006, ó jẹ́ alájọṣe pẹ̀lú Olisa Adibua fún ti àkọ́kọ́ ìkéde ti *Big Brother Nigeria*, eré tẹlifíṣọ̀nù Nàìjíríà kan tí ó dá lóri eré Big Brother. Lẹ́hìn náà, ó ṣe àjọgbéjáde fíìmù *Flower Girl* ti ọdún 2013 ṣááju kí ó tó tẹ̀síwájú láti kó ipa Tari Gambadia nínu fíìmù *Desperate Housewives Africa.* Ó tọ́ka sí Oprah Winfrey gẹ́gẹ́ bi àwòkọ́se rẹ̀ fún iṣẹ́ olùgbàlejò lóri ètò tẹlifíṣọ̀nù  Ní ọdún 2017, Dede kópa nínu fíìmù aṣaragágá kan tí àkọ́lé rẹ̀ jẹ́ *What Lies Within* pẹ̀lú àjọṣepọ̀ Paul Utomi, Kiki Omeili àti Tọ́pẹ́ Tedela. Ní ọdún 2018, ó tún kópa nínu eré *Moms at War*.

## Àṣàyàn àwọn eré rẹ̀

* *Flower Girl* (2013)
* *Desperate Housewives Africa* (2015)
* *What Lies Within* (2017)
* *Moms at War* (2018)

## Ìgbé ayé rẹ̀
Dede jẹ́ ẹ̀jẹ̀ apanilẹ́ẹ̀rín Najite Dede. Ó sì n ṣe aṣojú ìpolówó ojà fún ilé-iṣẹ́ kan tó rí sí ǹkan amúsẹwà, Emmaus Beauty. 

## Àwọn ìtọ́kasí

Ẹ̀ka:Àwọn ènìyàn alààyè
Awa Traoré

**Awa Traoré** (Èdè Lárúbáwá : أوا تراوري), jẹ́ òṣèré fíímù àti onkọ̀wé ní ìlú Ḿalì.  

## Iṣẹ́
Traoré bẹ̀rẹ̀ eré síse rẹ̀ pẹ̀lú fíímù *L'enfant noir* ní ọdún1995. Lẹ́hìnńà ó ṣiṣẹ́ bí ọdẹ ní fíímù ránpẹ́ tí àkọ́lé rẹ̀ jẹ́ *Denko* èyí tí Mohamed Camara se adarí rẹ̀ ní ọdún 1993. Fíímù náà gba ìyìn pàtàkì àti àmì ẹ̀yẹ *Grand Prix* níbi ayẹyẹ Clermont-Ferrand International Short Film Festival, ó tún gba ẹ̀bùn fún fíímù ránpẹ́  tí ó dára jùlọ níbi ayẹyẹ Friborg International Film Festival àti àmì ẹ̀yẹ Golden Danzante níbi ayẹyẹ Huesca Film Festival.

## Àṣàyàn àwọn eré rẹ̀

## Àwọn Ìtọ́kasí

Ẹ̀ka:Àwọn ènìyàn alààyè
Samke Makhoba

**Samkelisiwe "Samke" Makhoba** (tí a bí ní ọjọ́ kẹẹ̀dọ́gbọ̀n ọdún 1989) jẹ́ òṣèré Gusu Afirika tí ó kópa nínú eré Shuga èyí tí MTV gbé kalẹ̀. 

## Ìgbésí ayé
Wọ́n bí Makhoba sí ìlú Umlazi ní ọdún 1989. Ó kọ́kọ́ yàn láti kọ́ ẹ̀kọ́ ìmọ̀ *Science* ní Ilé- ẹ̀kọ́ gíga ti University of Western Cape ṣùgbọ́n  ó yípadà láti kẹ́kọ̀ọ́ Fiimu & Tẹlifísíọ̀nù ní Ilé- ẹ̀kọ́ gíga ti University of Witwatersrand 
left|thumb|Khensani lori MTV Shuga Down South ní oṣù Kìíní ọdún 2019
## Awọ̀n ìtọ́kàsi

Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1989
Ini Dima-Okojie

**Ini Dima-Okojie** (Ọjọ́ ìbí ni 24 June 1990) jẹ́ Òṣèré  tí wá ní  orílé Èdè Nàìjíríà. Ó fi iṣé rẹ silẹ ní Investment banking láti fí orúkọ sílẹ̀ ní Newyork Film Academy. ó  kọ́kọ́ yóò jáde nínú eré Taste Of love lẹyìn ní ò bèrè sí ní  jáde nínú àwọn eré kàn kàn bi: multicultural(romcom), Namaste Wahala ni 2012 àti eré kàn tí ó jáde láti ilé iṣé Netflix Nigeria tí àkọlé rẹ jẹ́ Blood Sisters ni 2022.

## Ìbẹ̀rẹ̀pẹ̀pẹ̀ ayé rẹ̀
A bí Dima-Okojie ní 24, Oṣù Kẹẹ̀fà, Ọdún 1990 sínu ìdílé eléyàn mẹ́rin. Ini Dima-Okojie ni àbígbẹ̀yìn. Ini wá láti ilé àwọn ọ̀jọ̀gbọ́n. Dókítà Ìṣògún ni bàbá rẹ̀ tí ìyá rẹ̀ sì jẹ́ Olùtọ́jú-òwò. Wọ́n jẹ́ onígbàgbọ́ Kátólìkì tọkàntọkàn.

Nígbà tí Ini n dàgbà, Ini súnmọ́ ìya rẹ̀ gaan ó sì fẹ́ láti dàbi rẹ̀. Ó fẹ́ràn láti máa wo ìya rẹ̀ nígbà tí ó bá n múra láti lọ ìdi iṣẹ́ rẹ̀. Gbogbo bí ìya rẹ̀ ti máa n múra maá n dùn mọ́ Ini. Nítorínà, ó bẹ̀rẹ̀ sí ní fẹ́ràn oge ṣíṣe àti ìmúra bótilẹ̀jẹ́pé ó jẹ́ onítìjú èyàn, Ini bẹ̀rẹ̀ sí ní ní ìgboyà tó bá di toge ṣíṣe

Ní ìdà kejì, arábìnrin ẹ̀gbọ́n rẹ̀ jẹ́ ọ̀dọ́mọdé oníràwọ̀ tí ó tí kópa nínu eré “*Mr. Jack’s Dog*” eré kan tí ó gbajúmọ̀ ní ìbẹ̀rẹ̀ àwọn ọdún 1990. Eré náà fún Ini ní ànfàní láti káàkiri àgbáyé ní ìbẹ̀rẹ̀ ayé rẹ̀. Ní àkókò kan, ó lọ sí Istanbú, ní ìlu Tọ́kì níbi tí wọ́n ti ń ṣe ìyàwòrán ijó Tọ́kì kan fún eré náà. Wọ́n fi lọ Ini láti ṣe ipa kan nínu eré ṣùgbọ́n ó kọ̀ láti ṣé nítorí ìtìjú rẹ̀.

Fún ìgbà pípẹ́, Ini n gbé nínu ọkàn rẹ̀. Yóó maa wo ìfihàn àwọn àmì ẹ̀yẹ tí yóó sì ma wùú bi pé kí ó wà níbè.

## Ètò ẹ̀kọ́ rẹ̀
Ini lọ sí Ilé-ẹ̀kọ́ Air Force Comprehensive Secondary School ní ìlú Ìbàdàn Nàìjíríà. Lẹ́hìn èyí, ó tẹ̀síwájú sí Ilé-ẹ̀kọ́ gíga Covenant University ní Nàìjíríà bákan náà

Lẹ́hìn ìparí ẹ̀kọ́ àti àgúnbánirọ̀ rẹ̀, ó ríṣẹ́ sí ilé-iṣẹ́ ìtọ́jú òwò. 

## Àṣàyàn àwọn eré tí ó ti ṣe

## Àwọn eré tí ati ri

### Fíìmù àgbéléwò

### Fíìmù

## Àwọn Àmì Ẹ̀yẹ tí ó tí gbà àti àwọn ibi tí wọn tí Yàn

## Àwọn àwòrán

File:Ini-Dima Okojie Nov 2017.png
File:Ini Dima-Okojie on Ndanitv 2019.png
File:Following day film Ini Dima-Okojie.png
File:Ini Dima-Okojie on Ndanitv April 2019.png
File:Ini-Dima Okojie November 2017.png


## Àwọn Ìtọ́kasí
Àlàdé Arómirẹ́

**Muyideen Agboọlá Àlàdé Arómirẹ́** tí gbogbo ènìyàn tún mọ̀ sí **Àlàdé Arómirẹ́** tí wọ́n bí ní Ìpínlẹ̀ Èkó ní ọjọ́ Kẹtàlá oṣù Kẹjọ ọdún 1963 jẹ́ gbajú-gbajà òṣèré ìtàgé, agbéré-jáde, àti ònkọ̀tàn ọmọ orílẹ̀-èdè Nàìjíríà.

## Ètò-ẹ̀kọ́ rẹ̀
Àlàdé lọ sí ilé-ẹ̀kọ́ alákọ̀ọ́bẹ̀rẹ̀ ti Ansar-ud-Deen tí ó wà ní Alakoso ní Ìpínlẹ̀ Èkó, tí ó sì lọ sí ilé-ẹ̀kọ́ girama ti Ansar-ud-Deen College, ní Ìlú Ìsọlọ̀ ní Ìpínlẹ̀ Èkó kan náà. Ó tún kọ́ ẹ̀kọ́ nípa eré oníṣẹ́ ní   School of Arts rí ó wà ní Apapa. 

## Iṣẹ́ rẹ̀
Gẹ́gẹ́ bí òṣèré, ó ti rí gbogbo rògbàdìyàn àti akitiyan tí ó wà nínú lílo ìlànà "atabloid" tí àwọn àgbà òṣèré bíi: Moses Ọláìyá Adéjùmọ̀, Olóyè Hubert Ògúndé ń lò láti gbé eré jáde tí ó sì ń ná wọn lówó gegere kí eré náà ó tó jáde síta fún àwọn ènìyàn. Ó dá ṣíṣe yíya eré sinimá àgbéléwò àkókọ́ sílẹ̀ tí ó pe àkọọ́lé rẹ̀ ní *Ẹkùn* ní ọdún 1989.

## Àwọn ìtọ́kasí
Iretiola Doyle

**Ìrètíọlá Doyle** (tí orúkọ ìbí jẹ́ **Ìrètíọlá Olúṣọlá Àyìnkẹ́** ) jẹ́ òṣèré ọmọ orílẹ̀-èdè Nàìjíríà.
thumb|Ireti Doyle nibi ayẹyẹ AMVCA ti 2020

## Ìbẹ̀rẹ̀pẹ̀pẹ̀ ayé àti ẹ̀kọ́ rẹ̀
A bí Doyle ní ọjọ́ 3 Oṣù Karùn-ún Ọdún 1967 ní Ìpínlẹ̀ Òndó ṣùgbọ́n ó lo àwọn ìgbà èwe rẹ̀ pẹ̀lú ẹbí rẹ̀ ní Boston, orílẹ̀-èdè Amẹ́ríkà. Lẹ́hìn tí ó padà sí Nàìjíríà, ó lọ sí Ilé-ẹ̀kọ́ Christ's School ní Adó Èkìtì ó sì parí ilé-ìwé gíga Yunifásitì ti Jos pẹ̀lú oyè ní Eré Tíátà.

## Iṣẹ́ ìṣe
Fún ìgbà tó ti lé ní ogún ọdún ní ìdi iṣẹ́ eré ìdárayá ti Nàìjíríà, Ìrètíọlá ti ní lórúkọ rẹ̀, àwọn iṣẹ́ lọ́lọ́kan-ò-jọ̀kan láti orí ìpele dé tẹlifíṣọ̀nù àti fíìmù.

Ìrètíọlá Doyle jẹ́ ònkọ̀wé, òṣèré, olùgbéréjáde àti atọ́kùn ètò. Ó ṣe àgbéjáde àti àgbékalẹ̀ ètò kan tí ó dá lóri oge ṣíṣe àti ọ̀rọ̀ ìgbésí ayé tí àkọ́lé rẹ̀ jẹ́ "Oge With Iretiola"  fún ọdún mẹ́wàá, ó sì tún ṣe atọ́kùn ọ̀pọ̀lọpọ̀ àwọn ètò tẹlifíṣọ̀nù bíi *Morning Ride* pẹ̀lu *Today* lóri ìkànnì STV àti *Nimasa This Week* lóri ìkànnì Channels TV . Ó jẹ́ ònkọ̀wé, ó sì ti kọ ọ̀pọ̀lọpọ̀ àwọn eré.

Ó ti rí yíyàn lẹ́ẹ̀kan rí fún ẹ̀ka ti òṣèré tí ó dára jùlọ níbi ayẹyẹ Reel Awards ní ọdún 1998 fún ipa rẹ̀ nínu fíìmù *All About Eré* àti lẹ́ẹ̀mejì fún ẹ̀ka ti òṣèré amúgbálẹ́gbẹ̀ẹ́ tí ó dára jùlọ níbi ayẹyẹ  AMAA Awards ní ọdún 2007 àti 2009 fún àwọn ipa rẹ̀ nínu *Sitanda* àti *Across The Niger*. Wọ́n sì tún ti kéde rẹ̀ rí gẹ́gẹ́ bi òṣèré tí ó dára jùlọ ní ipa asíwájú níbi ayẹyẹ GIAMA Awards tí ó wáyé ní ìlú Houston Texas ní ọdún 2013, àti  gẹ́gẹ́ bi òṣèré tí ó dára jùlọ ní ipa asíwájú níbi ayẹyẹ Nollywood Movie Awards ti ọdún 2014 fún ipa rẹ̀ ti Ovo, nínu eré aṣaragágá *Torn*. Iṣé yìí tún fun lánfàní yíyàn fún àmì ẹ̀yẹòṣèré amúgbálẹ́gbẹ̀ẹ́ tí ó dára jùlọ ní ọdún 2015 níbi *African Magic Viewers' Choice Awards*. Wọ́n tún yàán fún àmì ẹ̀yẹ míràn ní ọdún 2016 fún ipa asíwájú tí ó kó gẹ́gẹ́ bi Dr. Elizabeth nínu fíìmù Ebony Life aláṣeyọrí kan ti ọdún 2015 tí àkọ́lé rẹ̀ jẹ́ FIFTY.

## Àtòjọ àwọn fíìmù rẹ̀

### Fíìmù

* *Across the Niger*
* *Sitanda*
* *Torn*
* *The Therapist (2015)*
* *Fifty* (2015)
* *The Arbitration* (2016)
* *The Wedding Party* (2016)
* *Dinner* (2016)
* *The Wedding Party 2* (2017)
* *Merry Men: The Real Yoruba Demons* (2018)
* *Kasanova* (2019)
* *Merry Men 2*(2019)

### Eré orí tẹlifíṣọ̀ọ̀nù

* *Tinsel*
* *For Coloured Girls* (2011) 
* *Gidi Up* (2014–present).

## Àwọn ìtọ́kasí

Ẹ̀ka:Àwọn ènìyàn alààyè
Amanda Ebeye

**Amanda Mike-Ebeye** (tí a bí ní 30 Oṣù Kẹẹ̀rin ọdún 1986) jẹ́ òṣèré ọmọ orílẹ̀-èdè Nàìjíríà àti afẹwàṣiṣẹ́. Ó gbajúmọ̀ fún àwọn ipa rẹ̀ nínu eré *Clinic Matters* àti *Super Story*.

## Iṣẹ́ ìṣe
Ó ṣe ìṣàfihàn àkọ́kọ́ rẹ̀ nínu fíìmù níbi eré *Weeping Tiger* (2008).

Nínu ìfọ̀rọ̀wánilẹ́nuwò kan ti 2013 èyí tí *Information Nigeria* ṣe àkọsílẹ̀ rẹ̀, Ebeye fi hàn pé òun le ṣe eré oníhòhò fún owó tí ó tó ọ̀kẹ́ dọ́là lọ́nà àádọ́ta.

## Ìgbé ayé rẹ̀
Ebeye jẹ́ ẹ̀yà Agbor ti Ìpínlẹ̀ Dẹ́ltà. Ó jẹ́ àkẹ́ẹ̀kọ́-gboyè ní ilé-ìwé gíga Benson Idahosa nínu ìmọ̀ òṣèlú Káríayè. Ní ọdún 2016, ó bí ọmọkùnrin kan ní Ìlú Kánádà.

Ìwé ìròyìn kan (*The Authority*) fí hàn pé Ebeye sọ nínu ìfìwéránṣẹ́ Instagram rẹ̀ kan wípé òun kò lérò pé òún ní ìrètí láti bímọ níbẹ̀rẹ̀, ṣùgbọ́n láti ìgbà tí òún ti bí ọmọkùnrin rẹ̀ òún dúpẹ́ fún Ọlọ́run tó fi ọmọ náà taá lórẹ. Ní ọdún 2016, ìyá Ebeye ṣe ìgbeyàwó lẹ́ẹ̀kan si.

## Àkójọ àwọn eré rẹ̀

* *The Pastor's Daughter*
* *Desire*
* *My Last Wedding*
* *100% Secret* (2012)
* *Weeping Tiger*
* *Within Tiger*
* *Keep my Love*
* *Super Story* (More than a friend, 2008)
* *Super Story* (Blast from past, 2007)
* *It's Her Day* 
* *Tales of Women*
* *The Evil Seed*
* *Agwonma: The Unbreakable Egg*
* *Sorrowful Heart* (pẹ̀lú Ebube Nwagbo àti Yul Edochie)
* *Everyday People* (TV series)
* Indecent Lover (Film)

## Àwọn ìtọ́kasí

Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1986
Uche Ogbodo

**Uche Ogbodo** (tí a bí ní Oṣù Kaàrún Ọjọ́ 17, Ọdún 1986) jẹ́ òṣèré fíìmù àti olùgbéréjáde ọmọ orílẹ̀-èdè Nàìjíríà.

## Ìbẹ̀rẹ̀ ayé rẹ̀
A bí Ogbodo ní Ìpínlẹ̀ Enúgu. Ìrìn-àjò Ogbodo sí Nollywood bẹ̀rẹ̀ lẹ́hìn ìpinnu bàbá rẹ̀ láti forúkọ rẹ̀ sílẹ̀ pẹ̀lú ẹgbẹ́ *Actors Guild of Nigeria* ní Ìpínlẹ̀ Enúgu. Láti ìgbà eré àkọ́kọ́ rẹ̀ ní ọdún 2006, ó ti ṣe bẹ́ẹ̀ kópa nínu ọ̀pọ̀lọpọ̀ àwọn fíìmù lẹ́hìn náà.

## Àṣàyàn eré rẹ̀

**Be My Val*
**Family Romance*
**Festac Town*
**Forces of Nature*
**Four Sisters*
**Gamblers*
**Girl Child* (2018)
**Broken Pieces* (2018)
**His Holiness*
**His Last Action*
**Honour My Will*
**The Laptop*
**Light Out*
**Over Heat*
**[[Ovy's Voice]]*
**Power of Beauty*
**Price of Fame*
**Raging Passion*
**Royal Palace*
**Sacrifice for Marriage*
**Simple Baby*
**Spirit of Twins*
**Turning Point*
**Yankee Girls*
**Mummy Why (2016)*
**Commitment Shy*
**Only Love*
**Caught-up*

## Àwọn àmì ẹ̀yẹ

## Àwọn ìtọ́kasí

Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1986
Bolaji Ogunmola

**Bọ́lájí Ògúnmọ́lá** jẹ́ òṣèré ọmọ orílẹ̀-èdè Nàìjíríà.

## Ìbẹ̀rẹ̀ ayé àti ẹ̀kọ́ rẹ̀
Ògúnmọ́lá ní ètò ẹ̀kọ́ alákọ̀ọ́bẹ̀rẹ̀ ní Philomena Nursery and Primary School, Èbúté Métta, ṣááju kí ó tó lọ sí ìlú Ìbàdàn fún ètò ẹ̀kọ́ mẹ́wàá rẹ̀. Ó kẹ́ẹ̀kọ́ Ìṣàkóso Ìṣòwò ní National Open University of Nigeria. Ògúnmọ́lá tún jẹ́ àkẹ́ẹ̀kọ́-gboyè ní ilé-ẹ̀kọ́ Yunifásitì ti Ìlorin. Ó kọ́ ẹ̀kọ́ eré ìtàgé ṣíṣe gẹ́gẹ́ bi akọ́ṣẹ́mọṣẹ́ ní Royal Arts Academy. Nígbà kan tí ó n sọ̀rọ̀ fún ilé-iṣẹ́ oníròyìn Vanguard lóri níní ẹni tí òun pẹ̀lu rẹ̀ dì jọ n ṣe wọléwọ̀de, Ògúnmọ́lá ṣàlàyé wípé, òun kò ní bẹ́ẹ̀ òun kò wá. Ó wípé ọ̀nà àti ṣiṣẹ́ owó ni òun gbájúmọ́. Ó tún ṣàlàyé pé owó jẹ́ èròjà pàtàkì nínu èyíkèyí wọléwọ̀de tó yanrí. Nínu ìfọ̀rọ̀wánilẹ́nuwò kan ti ọdún 2016, ó sọ di mímọ̀ wípé bótilẹ̀jẹ́pé òún ní ìfẹ́ sí àwọn ọkùnrin tí ó bá mọ́ láwọ̀, òun kò fọwọ́sí bíbóra.

## Iṣẹ́ ìṣe
Ògúnmọ́lá jẹ́ olùkópa níbi ètò ìfihàn *Next Movie Star* ti ọdún 2013. Ipa rẹ̀ nínu eré *Okon goes to School* jẹ́ ìtọ́kasí gẹ́gẹ́ bi fíìmù àkọ́kọ́ tí ó ti hàn.

Fún ipa rẹ̀ nínu *Sobi's Mystic*, ó wọ àtòkọ Newsguru.com bi ọ̀kan nínu àwọn máàrún òṣèré Nollywood tí yóó gòkè àgbà lọ́jọwájú.  Nínu ìfọ̀rọ̀wánilẹ́nuwò pẹ̀lú *The Punch*, ó ṣe àpèjúwe ipa méjì rẹ̀ tí ó kó nínu fíìmù náà gẹ́gẹ́ bi Aida/Mystic bi ìpèníjà tí ó ga jùlọ nínu iṣẹ́ rẹ̀. Ó tún ṣe ìkéde Bíọ́dún Stephen, Mo Ábúdù àti Oprah Winfrey gẹ́gẹ́bi àwọn àwòkọ́ṣe rẹ̀ nídi ṣíṣe fíìmù.

Ó ní àwọn yíyàn méjì níbi ayẹyẹ City People Movie Awards ti ọdún 2018.

### Àṣàyàn eré rẹ̀

* *[[:en:Tough_Love_(2017_film)|Tough Love]]*
* *[[:en:Sobi's_Mystic|Sobi's Mystic]]*
* *All Shades of Wrong*
* *Okon Goes to School*
* *Tempted*
* *Outcast*
* *[[:en:Out_of_Luck_(2015_film)|Out of Luck]]*
* *On Bended Knees*
* *Squatters* (season 1)
* *[[:en:Lekki_Wives|Lekki Wives]] (season 1)*
* *[[:en:Jenifa's_Diary|Jenifa's Diary]]* (season 1)
* *Living Next to You*

## Àwọn ìtọ́kasí

Ẹ̀ka:Àwọn ènìyàn alààyè
Ifeanyi Kalu

**Ifeanyi Kalu** jẹ́ òṣèré orí-ìtàgé, model, àti aránṣọ ọmọ orílẹ̀-èdè Nàìjíríà tí ó di ìlú-mòọ́ká látàrí ipa rẹ̀ tí ó kó nínú eré tí àkọ́lé rẹ̀ ń jẹ́ *Lagod Cougars*.  Òun àti Uche Jombo ,Monalisa Chinda àti Alex Ekubo  ni wọ́n jọ kópa nínú eré náà. Ó tún kópa nínú eré onípele àtìgbà-dégbà kan tí wọ́n pe àkòrí rẹ̀ ní *Allison Stands*, òun pẹ̀lú àwọn òṣèré bíi: Victor Olaotun, Bímbọ́ Manuel, àti Joselyn Dumas. Wọ́n ma ń fi eré yí hàn ní orí ìkànì Africa Independent Television (AIT). 

## Ìbẹ̀rẹ̀ ayé àti ẹ̀kọ́ rẹ̀
Wọ́n bí Kalu ní ìlú Súrùlérè ní Ìpínlẹ̀ Èkó, àmọ́ ọmọ bíbí Ìpínlẹ̀ Imo lọ ní orílẹ̀-èdè Nàìjíríà. Ó kẹ́kọ́ nípa ìmọ̀ Kọ̀mpútà nílé ẹ̀kọ́ Yunifásitì. .

## Iṣẹ́ rẹ̀
Kalu bẹ̀rẹ̀ iṣẹ́ rẹ̀ ngẹ́gẹ́ bí Model, tí ó sì fara han nínú àwọn ìpolongo ọjà oríṣiríṣi. Ní ọdún 2011, ó dara pọ̀ mọ́ ilé-ẹ̀kọ́ * Royal Arts Academy* láti kọ́ nípa eré oníṣẹ́.   Ipa tí ó kó nínú eréKokommal gẹ́gẹ́ bí ẹ̀dá ìtàn *Usen* ní ọdún 2012 tí Udauak Isong Ogunamanam gbé jáde tí *Tom Robson*. Wọ́n ti yàn án fún amì-ẹ̀yẹ ẹ̀mẹta nínú ayẹyẹ amì-ẹ̀yẹ  9th Africa Movie Academy Awards. 

Ní ọdún 2014, ipa tí ó kó nínú eré *Lagos Cougars* ati *Perfect Union* tí ó sì ti mu kí ó gba amì-ẹ̀yẹ Òṣèré tó ní ọjọ́ ọ̀la. 
Wọ́n tún yàn án fún amì-ẹ̀yẹ yí kan náà ní ọdún 2017.  Ní ọdún 2019, wọ́n yàn án fún amì-ẹ̀yẹ ti *City People Awards* fún  *Best Supporting Actor*,Ní ọdún yí kan náà, wọ́n yàn án fún amì-ẹ̀yẹ ti * Zulu African Film Academy Awards (ZAFAA)* fún ipa rẹ̀ gẹ́gẹ́ bí *Best Supporting Actor* ní ìlú UK 
nínú eré *Kuvana* níbi tí ó ti kópa pẹ́lú àwọn òṣèré bíi: Wálé Òjó, Sambasa Nzeribe àti Ivie Okujqiye.

Ní ọdún 2019, Kalu fi ilé-iṣẹ́ aránṣọ tí ó pè ní  **Ready to Wear**.

### Àwọn  ipa rẹ̀ tí ó ti kó

### Ìpa rẹ̀ ní orí ẹ̀rọ amóhù-máwòrán

### Àwọn amì-ẹ̀yẹ rẹ̀

## Àwọn Ìtọ́kasí

Ẹ̀ka:Àwọn ọjọ́ìbí ní 1988
Ẹ̀ka:Àwọn ènìyàn alààyè
Thelma Okoduwa

**Thelma Okoduwa Ojiji** (tí a bí ní Oṣù Kẹẹ̀ta Ọjọ́ Kẹẹ̀sán) jẹ́ òṣèré ọmọ orílẹ̀-èdè Nàìjíríà. Ó rí yíyàn gẹ́gẹ́bi amúgbálẹ́gbẹ̀ẹ́ òṣèré tí ó dára jùlọ ní ọdún 2012 níbi ayẹyẹ Africa Movie Academy Award.

## Íṣẹ ìṣe rẹ̀
Nínu ìfọ̀rọ̀wánilẹ́nuwò pẹ̀lú Ìwé ìròhìn Encomium, Thelma fi hàn pé òun wá sí ìdi-iṣẹ́ fíìmù nípasẹ̀ Chico Ejiro. Ní ọdún 2017, ó ṣiṣẹ́ lẹ́gbẹ̀ẹ́ Norbert Young nínu fíìmù *Aggregator*. Ó ti ṣe ìfihàn nínu ọ̀pọ̀lọpọ̀ eré tẹlifísọ̀nù tó fi mọ́ *Tinsel*, *Beautiful Liars*, *Treasures*, *Spider* àti *Family Ties*. Ní ọdún 2012, ó kó ipa "Linda" nínu eré ìfẹ́ kan, *Mr and Mrs.* Lẹ́hìn tí ó ṣe ìgbeyàwó, ó sọ di mímọ̀ wípé nígbàgbogbo ní ọkọ òun maá n ṣe àgbéyẹ̀wò àwọn ipa tí òún ní láti ṣe nínu fíìmù, bí kò bá sì ti fọwọ́si, òun yóó kọ ṣíṣe irú ipa bẹ́ẹ̀. Nínu ìfọ̀rọ̀wánilẹ́nuwò pẹ̀lú *The Punch*, ó tọ́ka sí Jọkẹ́ Silva àti Richard Mofe-Damijo gẹ́gẹ́ bi àwọn tí wọ́n maá n fún òun ní ìwúrí ní Nollywood. Ó tún tọ́ka sí ipa rẹ̀ bi "Àrinọlá Cardoso" nínu eré *Hush* ti Africa Magic kan láti jẹ́ ipa ìpèníjà jùlọ nínu iṣẹ́ rẹ̀

## Ìgbé ayé rẹ̀
Ará ìlú Uromi ni Thelma ní Ìpínlẹ̀ Ẹdó. Ó kẹ́ẹ̀kọ́ Ìmọ̀-ìjìnlẹ̀ Kọ̀mpútà láti ilé-ẹ̀kọ́ gíga Yunifásítì ìlú Port Harcourt. Ó tún gba oyè-ẹ̀kọ́ ní eré ìtàgé láti ilé-ẹ̀kọ́ gíga kan náà. Ní oṣù kẹẹ̀rin ọdún 2009, ó ṣe ìgbeyàwó pẹ̀lú Onya Ojiji.

## Àwọn ìtọ́kasí

Ẹ̀ka:Àwọn ènìyàn alààyè
Rachael Okonkwo

**Nnenna Rachael Okonkwo** (tí a bí ní Ọjọ́ Kẹrìndínlọ́gbọ̀n, Oṣù Kaàrún Ọdún 1987) tí a mọ̀ sí **Nkoli Nwa Nsukka** jẹ́ òṣèré fíìmù ọmọ orílẹ̀-èdè Nàìjíríà . Ó gbajúmọ̀ jùlọ fún fíìmù **Nkoli Nwa Nsukka**.

## Ìgbé ayé àti iṣẹ́ rẹ̀
Rachael Okonkwo wá láti Ukpata ní agbègbè Uzo Uwani ti Ìpínlẹ̀ Enúgu. Ó bẹ̀rẹ̀ eré ṣíṣe ní àkókò ìgbà tí ó wà lọ́mọdé, ṣùgbọ́n nítorí àìní àwọn ipa fíìmù ó yípadà sí iṣẹ́ ijó. Ó darapọ̀ mọ́ Nollywood ní ọdún 2007 lẹ́ni tó n ṣe àwọn ipa kékéèké. Ní ọdún 2008, ó ṣe ipa amúgbálẹ́gbẹ̀ẹ́ fún Ini Edo àti Van Vicker nínu eré Royal War 2. Ní ọdún 2010 bákan náà, ó pẹ̀lu Patience Ozokwor àti John Okafor jọ ṣe apá kínní àti apá kejì eré *Open and Close*. Ipa àkọ́kọ́ rẹ̀ tó ṣe gbòógì wáyé ní ọdún 2014, níbi tí ó ti kó ipa asíwájú nínu eré **Nkoli Nwa Nsukka** gẹ́gẹ́ bi Nkoli. Ìya rẹ kú ní ọdún 2020.

## Àwọn iṣẹ́ ìfẹ́ràn ọmọnìyàn rẹ̀

### Ayẹyẹ ọjọ́ àjí'ǹde fún àwọn ọmọdé
**Rachael Okonkwo** maá n ṣe agbátẹrù ayẹyẹ lọ́dọọdún, pẹ̀lú èróngbà láti pèsè àwọn ẹ̀bùn ọ̀fẹ́ fún àwọn ọmọdé àti láti dá àwọn ènìyàn lára yá. Ó sọ pé ètò náà maá n jẹ́ kí òun ní ìbáraeniṣepò pẹ̀lú àwọn tí wọ́n fẹ́ràn òun. Ní ọdún 2015, Rachael ṣe agbátẹrù ẹ̀dà àkọ́kọ́ ti ayẹyẹ ọjọ́ àjí'ǹde fún àwọn ọmọdé pẹ̀lú èróngbà láti pèsè àwọn ẹ̀bùn ọ̀fẹ́ fún àwọn ọmọ wẹ́wẹ́ ní àkókò ayẹyẹ ọjọ́ àjí'ǹde ní Enugu. Ní ọdún 2016 ẹ̀dà ẹ̀kejì tí ò wáyé ní Onitsha ní ọ̀pọ̀lọpọ̀ èrò ju ti àtẹ̀yìnwá lọ pẹ̀lú wíwá àwọn òṣèré akẹgbẹ́ rẹ̀ bi Ken Erics àti àwọn míràn. Ẹ̀dà ti 2017, èyítí ó wáyé ní ìlú bíbí rẹ̀,Nsukka, ní àkójọpọ̀ àwọn ènìyàn tó lé ní 5000. Lára wọn ni àwọn gbajúgbajà bi Angela Okorie, Nonso Diobi, Slowdog, Ken Erics, Nani Boi, Eve Esin àti àwọn míràn. Ó tún rí àtìlẹyìn àwọn ilé-ìtajà ńlá, èyí tó mú kí ẹ̀dà ti ọdún náà tóbi ju àwọn tó ti ṣááju rẹ̀ lọ.

## Àwọn ìtọ́kasí

Ẹ̀ka:Àwọn ọjọ́ìbí ní 1987
Ẹ̀ka:Àwọn ènìyàn alààyè
Daniella Okeke

**Daniella Okeke** jẹ́ òṣèré ọmọ orílẹ̀-èdè Nàìjíríà. Ní ọdún 2013, ó kó ipa "Jọké" nínu eré *Lagos Cougars*, ipa kan tí ó fun lánfàní yíyàn fún ti *òṣère tí ó dára jùlọ ní ipa asíwájú* níbi ìkéde ẹ̀lẹ́kẹẹ̀wá ti African Movie Academy Awards àti Nigeria Entertainment Awards ti ọdún 2014.

## Ìgbé ayé rẹ̀
Okeke ni a bí ní Oṣù Kẹẹ̀ta Ọjọ́ 26, Ọdún 1987. Ó wá láti Ìpínlẹ̀ Ímò. Okeke jẹ́ ẹnìkan tí ó fẹ́ràn àwọn ọkọ̀ bọ̀gìnì.

## Àṣàyàn eré rẹ̀

* *Sleek Ladies* (2007)
* *Stronger than Pain* (2007)
* *[[:en:Lagos_Cougars|Lagos Cougars]]*

## Àwọn ìtọ́kasí

Ẹ̀ka:Àwọn ènìyàn alààyè
Angela Okorie

**Angela Okorie** jẹ́ òṣèré ọmọ orílẹ̀-èdè Nàìjíríà. Ní ọdún 2015, ó gba àmì-ẹ̀ye fún ti amúgbálẹ́gbẹ̀ẹ́ òṣèré tí ó dára jùlọ níbi ayẹyẹ City People Entertainment Awards. Ó ti kópa nínu àwọn fíìmù tó lé ní ọgọ́rùn-ún.

## Ìbẹ̀rẹ̀ ayé àti ẹ̀kọ́ rẹ̀
Okorie jẹ́ ẹ̀kẹẹ̀ta nínu àwọn ọmọ márùn-ún ti òbí rẹ̀. A bi ní ìlú Cotonou, orílẹ̀-èdè Benin Republic níbi tí ó ṣì dàgbà sí. Ó kẹ́ẹ̀kọ́ eré ìtàgé ní Yunifásitì ìlú Èkó. Ó tún lọ sí Yunifásitì Ìpínlẹ̀ Èkó, níbi tí ó ti kẹ́ẹ̀kọ́ ìṣàkóso ìlú . Ó jẹ́ ará ìlú Ishiagu ní agbègbè Ivo ní Ìpínlẹ̀ Ẹ̀bònyì.

## Iṣẹ́ ìṣe rẹ̀
Okorie wọ Nollywood ńi ọdún 2009, lẹ́hìn ọdún mẹ́wàá níbi ìfẹwàṣiṣẹ́ fún ilé-iṣẹ́ ọṣẹ kan. Fíìmù àkọ́kọ́ rẹ̀ tí ó ti kópa ni *Sincerity* ní ọdún 2009. Fíìmù náà wá látọwọ́ Stanley Egbonini tí Ifeanyi Ogbonna ṣì jẹ́ olùdarí rẹ̀, tó sì n ṣàfihan Chigozie Atuanya, Nonso Diobi, Yemi Blaq àti Oge Okoye. Gẹ́gẹ́bí ìwé-ìròyìn Pulse Nigeria ti ṣe sọ́ dí mímọ̀, ó di gbajúmọ̀ lẹ́hìn tí ó kópa nínu eré *Holy Serpent*. Òun náà sì ti sọ́ di mímọ̀ pé ó wu òun láti kọ orin ìhìnrere ní ọjọ́ iwájú. Ní ọdún 2014, ìwé ìròyìn *Vanguard* ṣe àpèjúwe rẹ̀ gẹ́gẹ́bi ọ̀kan nínu “àwọn òṣèré tí àwọn èyàn n wá jùlọ” ní Nollywood. Bákan náà, ìwé ìròyìn *The Nation* náà tún ṣe àpèjúwe rẹ̀ gẹ́gẹ́bi “gbajúmọ̀ òṣèré” tí ó maá n túmọ̀ àwọn ipa rẹ̀ pẹ̀lú ìrọ̀rùn. Ó tún ṣàlàyé wípé òún ní ìpinnu láti máa gbéréjáde.

## Ìgbé ayé rẹ̀
Ó ti ṣe ìgbeyàwó ó sì ti ní ọmọkùnrin kan. Nínu àtẹ̀jáde ìwé ìròyìn *Dailypost*, ó ṣàlàyé pé ìgbàgbogbo ni òun maá n ṣe ìgbìyànjú láti ya ẹbí rẹ̀ ya àwọn oníròyìn. Nígbàtí ó n sọ̀rọ̀ lóri ìbálòpọ̀ obìrin sí obìrin ní Nàìjíríà, ó ṣàlàyé pé òun kò faramọ, pàápàá nítorí wípé àṣà wá kọ̀ọ́. 

## Àwọn ìtọ́kasí

Ẹ̀ka:Àwọn ènìyàn alààyè
Ọrọ orúkọ

**Ọ̀rọ̀-orúkọ** **ní èdè Yorùba**  

** Ọ̀rọ̀-orúkọ** ní ọ̀rọ̀kọrọ̀ tí a lè lò gẹ́gẹ́ bí i olùwà fún ọ̀rọ̀ ìṣe, àbọ̀ fún ọ̀rọ̀ ìṣe àti àbọ̀ fún ọ̀rọ̀ atọ́kùn. 
 
**Ọ̀rọ̀-orúkọ** ni ọ̀rọ̀kọrọ̀ tí ó lè dúró gẹ́gẹ́ bí i ìdánimọ̀ fún *enìyàn*, *ẹranko*, *ibìkan*, tàbí *nǹkan*. 

***Bí àpẹẹrẹ:***

*Ènìyàn:* Àánú, Ọmọladé, Pẹ̀lúmi, Ṣeun, abbl.

*Ẹranko:* ajá, olońgbò, ẹkùn, àmọ̀tẹ́kùn, ejò, abbl.

*Ibìkan:* Ìbàdàn, Ejìgbò, Oṣòdì,Ìkòròdú, Ìdúmọ̀tà, abbl.

*Nǹkan:* abọ́, ilẹ̀kẹ̀, ẹní, àwo, bàtà, aṣọ, ìgò, abbl.

A tún le dá ***ọ̀rọ̀-orúkọ*** mọ̀ nípa ipò wọn nínú gbólóhùn, nínú àwọn gbólóhùn alábọ́dé Yorùbá, ***ọ̀rọ̀-orúkọ*** ló ***sáàbà*** máa ń jẹ́ olùwà àti àbọ̀.

***Bi àpẹẹrẹ''':''

# ***Ṣọlá*** jẹ ***ẹran.***
# ***Ọpẹ*** lọ ***ọjà.***
# ***Tolú*** fọ ***aṣọ.***
# ***Adé*** fọ ***bàtà.***

***P.s:*** Nígbà míìràn, a máa ń bá àwọn ìsọ̀rí ọ̀rọ̀ mìíràn pàdé ní ipò olùwà àti àbọ̀ nínú àwọn gbólóhùn alábọ́dé, tí wọn kì í bá ṣe àwọn ***ọ̀rọ̀ arópò-orúkọ*** (bí i ***mi, a, o, ẹ, ó, wọ́n*** abbl.) wọn ma jẹ́ àwọn ***ọ̀rọ̀ afarajorúkọ*** ( bí i ***èmi, àwa, ìwọ, ẹ̀yin, òun,àwọn*** abbl.). 


Tí a bá ronú sí àwọn ọ̀rọ̀ tí ***ọ̀rọ̀ arọ́pò-orúkọ*** àti ***ọ̀rọ̀ afarajorúkọ*** máa tóka sí a ma ri pé ***ọ̀rọ̀-orúkọ**' ni wọ́n.

## Àwọn Ìtọkasí
Stephanie Okereke Linus

**Stephanie Linus** (**Stephanie Onyekachi Okereke;** 2 Oṣù Kẹẹ̀wá 1982) jẹ́ òṣèré, olùdarí eré àti afẹwàṣiṣẹ́. Ó ti gba ọ̀pọ̀lọpọ̀ àwọn àmì-ẹ̀yẹ àti àwọn yíyàn fún iṣẹ́ rẹ̀ bí òṣèré, tó fi mọ́ àmì-ẹ̀yẹ ti Reel ti ọdún 2003 fún òṣèré tí ó dára jùlọ, àmì-ẹ̀yẹ Afro Hollywood ti ọdún 2006 fún òṣèré tí ó dára jùlọ, àti àwọn yíyàn mẹ́ta míràn fún *òṣèré tí ó dára jùlọ ní ipa asíwájú* níbi ayẹyẹ Africa Movie Academy Awards ní ọdún 2005, 2009 ati 2010.Ó tún jẹ́ olùdíje níbi ìdíje ẹwà ti Nàìjíríà ní ọdún 2002. Ní ọdún 2011, ìjọba orílẹ̀-èdè Nàìjíríà da lọ́lá pẹ̀lú fífun ní oyè Memeber of the Order of the Federal Republic (MFR).

## Ìbẹ̀rẹ̀ ayé rẹ̀
Stephanie Okereke ni a bí ní Ngor Okpala, ní Ìpínlẹ̀ Ímò . Òun ni ọmọ ẹ̀kẹfà ti ọmọ mẹ́jọ àwọn òbí rẹ̀. Ó parí ilé-ìwé alákọ̀ọ́bẹ̀rẹ̀ àti girama ní Ìpínlẹ̀ Dẹ́ltà. Ó kẹ́ẹ̀kọ́ gíga ní Yunifásitì ìlú Calabar, ní Ìpínlẹ̀ Cross River, níbi tí ó ti gba oyè-ẹ̀kọ́ nínu ìmọ̀ èdè gẹ̀ẹ́sì.

## Iṣẹ́ ìṣe
Ní àkókò ìgbà tí ó sì wà ní ọ̀dọ́ ní ọdún 1997, ó hàn nínu àwọn fíìmù Nollywood méjì kan; *Compromise 2* àti *Waterloo*. Níbi ìdíje ẹwà Nàìjíríà ti ọdún 2002 tí ó ti kópa, Okereke ṣe ipò kejì. Ní ọdún 2003, Okereke gba àwọn àmì-ẹ̀yẹ méjì, nínu mẹ́jọ tí wọ́n yàán fún, níbi ayẹyẹ Reel Awards ti ọdún 2003 fún òṣèré tí ó dára jùlọ. Lẹ́hìn ìparí ẹ̀kọ́ láti Ilé-ẹ̀kọ́ gíga New York Film Academy ní ọdún 2007, Okereke ṣe àgbéjáde fíìmù tí àkọ́lé rẹ̀ jẹ́ *Through the Glass* èyítì ó ṣe pé òun ni ó ṣètò kíkọ àti dídarí eré náà, tí ó sì tún kópa nínu rẹ̀. Fíìmù náà rí yíyàn Africa Movie Academy fún àmì-ẹ̀yẹ ní ọdún 2009. Ní ọdún 2014, ó ṣe àgbéjáde fíìmù míràn tí àkọ́lé rẹ̀ jẹ́ *Dry*. Òun yìí kan náà lótún ṣètò kíkọ àti dídarí, bẹ́ẹ̀ ló sì tún kópa nínu eré náà, èyí tí ó gba ọ̀pọ̀lọpọ̀ àwọn àmì-ẹ̀yẹ tó fi mọ́ ti Africa Movie Awards ẹlẹ́kejìlá àti ti Africa Magic Viewers Choice Awards ti ọdún 2016 fún fíìmù tí ó dára jùlọ pẹ̀lú ẹ̀bùn ọkọ̀ ayọ́kẹ́lẹ́ tuntun kan. Okereke ti kópa nínu fíìmù tó lé ní àádọ́rùn-ún.

## Àwọn ìtọ́kasí

Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1982
Chioma Okoye

**Chioma Okoye** jẹ́ òṣèré, ònkọ̀wé àti agbéréjáde tí ó wá láti ìlú Aguleri-Otu, èyí tí ó n bẹ ní ìjọba agbègbè ti Ìwọ-òòrùn Anámbra, orílẹ̀-èdè Nàìjíríà. Ó ti kópa nínu fíìmù Nollywood tó lé ní 100 láti ìgbà tí ó ti bẹ̀rẹ̀ ní ọdún 2002. Lẹ́hìn gbígba ọ̀pọ̀lọpọ̀ àwọn àmì-ẹ̀yẹ,  Chioma ti di àwòkọ́ṣe nínu ìdi-iṣẹ́ fíìmù Nollywood. Ó jẹ́ aláàkóso Purple Ribbon Entertainment. 

## Ìbẹ̀rẹ̀pẹ̀pẹ̀ ayé àti ẹ̀kọ́ rẹ̀
A bí Chioma ní ìlú Kàdúná níbi tí ó dàgbà sí pẹ̀lú àwọn ẹbí rẹ̀. Orúkọ ìyá rẹ̀ n jẹ́ Òkóyè Nàómì, bẹ́ẹ̀ ṣì ni orúkọ bàbá rẹ̀ (olóògbé) jẹ́ Alàgbà Joseph Òkóyè, eni tí ó kú ní Oṣù Kẹẹ̀rin Ọjọ́ Ọgbọ̀n, Ọdún 2013. Chioma lọ sí ilé-ìwé Faith Nursery and Primary school ní Ìpínlẹ̀ Kàdúná àti Christ the King Seminary Nnobi ni Ìpínlẹ̀ Anámbra. Lẹ́hìn náà, ó lọ sí Yunifásítì ìlú Èkó níbití ó ti kẹ́ẹ̀kọ́ Ìtàn-àkọọ́lẹ̀.

## Iṣẹ́ ìṣe rẹ̀
Chioma bẹ̀rẹ̀ iṣẹ́ eré ṣíṣe nípasẹ̀ Pete Edochie tí ó jẹ́ àbúrò bàbá/ìyá rẹ̀. Ó rí ànfàní yìí ní ìgbà kan tí ó tẹ̀lé Pete Edochie lọ sí ibi tí wọ́n gbé ṣe ìpèsè eré. Ipa àkọ́kọ́ rẹ̀ wáyé nínu fíìmù *No Shaking*, èyítí ó ṣe ní àjọṣepọ̀ pẹ̀lú àwọn òṣèré bíi Victor Osuagwu àti Sam Loco Efe. Lẹ́hìn náà ló tún kópa nínu eré *Nothing Spoil* pẹ̀lú àjọṣepọ̀ Chinedu Ikedieze, Osita Iheme, àti Uche Ogbuagu. Ó gbé àkọ́kọ́ fíìmù rẹ̀ jáde tí àkọ́lé rẹ̀ jẹ́ *Aso-Ebi Girls*. Lẹ́hìn tí ó ti hàn nínu ọ̀pọ̀lọpọ̀ àwọn fíìmù tó lórúkọ, ṣíṣe ìfihàn nínu fíìmù *Abuja Connection* (2003) mú ìrànlọ́wọ́ bá òkìkí rẹ̀ nídi iṣẹ́ fíìmù.

## Àṣàyàn àwọn eré rẹ̀

## Àwọn àmì-ẹ̀yẹ rẹ̀

## Àwọn ìtọ́kasí

Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1983
Ẹ̀ka:Àwọn òṣeré ará Nàìjíríà
Oge Okoye

**Oge Okoye** (tí a bí ní 16  Oṣù Kọkànlá, Ọdún 1980) jẹ́ òṣèré ọmọ orílẹ̀-èdè Nàìjíríà. Ó wá láti Nnewi ní Ìpínlẹ̀ Anámbra. Ìlú Lọ́ndọ̀nù ni a bí Oge Okoye sí kí ó tó di pé ó gbèrò láti wá gbé ní Ìlú Èkó pẹ̀lú àwọn ẹbí rẹ̀. Ó parí ilé-ìwé alákọ̀ọ́bẹ̀rẹ̀ rẹ̀ ní Ìlú Lọ́ndọ̀nù ṣááju kí ó tó wá sí Nàìjíríà. Nígbàtí ó padà sí Nàìjíríà, ó tún lọ sí Ilé-ẹ̀kọ́ alákọ̀ọ́bẹ̀rẹ̀ University Primary School ní ìlú Enúgu, kí ó tó tún wá lọ sí Holy Rosary College fún ètò-ẹ̀kọ́ girama rẹ̀ .

Ó parí ilé-ẹ̀kọ́ gígai Yunifásítì Nnamdi Azikiwe, ti ìlú Awka pẹ̀lú oyè ní  eré Tíátà . Ó darapọ̀ mọ́ ilé-iṣẹ́ fíìmù ti Nàìjíríà tí a mọ̀ ní Nollywood ní ọdún 2001. Ó di gbajúmọ̀ òṣèré lẹ́hìn tí ó kópa nínu fíìmù 'Spanner' ní ọdún 2002 pẹ̀lú àjọṣepọ̀ Chinedu Ikedieze tí gbogbo ènìyàn mọ̀ sí 'Ákí' nídi iṣẹ́ fíìmù ti Nàìjíríà. Ó ṣe ìgbéyàwó ní ọdún 2005 pẹ̀lú ọ̀rẹ́kùnrin rẹ̀ Stangley Duruo tí wọ́n ti jọ́ n bá ara wọn bọ̀ fún ìgbà pípẹ́, ṣùgbọ́n àwọn méjéèjì ti padà ṣe ìpinyà ní ọdún 2012 lẹ́hìn ọmọ méjì tí wọ́n ní fún arawọn. Ní ọdún 2006, ó rí yíyàn fún àmì-ẹ̀ye African Movie Academy ní ẹ̀ka ti “amúgbálẹ́gbẹ̀ẹ́ òṣèré tí ó dára jùlọ” fún ipa rẹ̀ nínu fíìmù "Eagle's Bride"

Ó tún jẹ́ olùgbéréjáde àti afẹwàṣiṣẹ́. Ó ti hàn nínu ọ̀pọ̀lọpọ̀ àwọn àtẹ̀jáde fún oge ṣíṣe àti àwọn ìkéde ìpolówó ọjà lóri tẹlifíṣọ̀nù. Ó ti fi ìgbàkan jẹ́ aṣojú ìpolówó ọjà fún àwọn ilé-iṣẹ́ bi Globacom àti MTN Nàìjíríà, àwọn méjéèjì jẹ́ ilé-iṣẹ́ ti Nàìjíríà tó n rí sí ìbáraẹnisọ̀rọ̀ lóri ẹ̀rọ. .

## Àkójọ àwọn sinimá àgbéléwò rẹ̀

* *Spanner* (2002)
* *Blood Sister* (2003)
* *Forever Yours* (2003)
* *Handsome* (2003)
* *Magic Love* (2003)
* *My Command* (2003)
* *Sister Mary* (2003)
* *Arsenal* (2004)
* *Beautiful Faces* (2004)
* *I Believe in You* (2004)
* *Indecent Girl* (2004) .... O'rel
* *I Want Your Wife* (2004)
* *Little Angel* (2004)
* *My Desire* (2004)
* *Separate Lives* (2004)
* *Spanner 3* (2004)
* *Spanner Goes to Jail* (2004)
* *11:45... Too Late* (2005)
* *Beyond Passion* (2005)
* *Black Bra* (2005)

* *Crazy Passion* (2005)
* *Desperate Love* (2005)
* *Eagle's Bride* (2005)
* *Emotional Battle* (2005)
* *Every Single Day* (2005)
* *Face of Africa* (2005) .... Ukheria
* *Friends & Lovers* (2005)
* *The Girl Is Mine* (2005)
* *It's Juliet or No One* (2005)
* *The King's Son* (2005)
* *Marry Me* (2005)
* *Orange Groove* (2005)
* *Paradise to Hell* (2005)
* *Shock* (2005)
* *To Love and Live Again* (2005)
* *Trinity* (2005)
* *Trouble Maker* (2005)
* *War Game* (2006)
* *The Snake Girl* (2006)
* *Blackbery Babes* (2010)
* *Sincerity* 
* *Sinful Game* 
* *Festac Town* (2014)

## Eré tẹlifíṣọ̀nù

## Àwọn ìtọ́kasí

Ẹ̀ka:Àwọn ọjọ́ìbí ní 1980
Ẹ̀ka:Àwọn ènìyàn alààyè
Ẹ̀ka:Àwọn òṣeré ará Nàìjíríà
Maureen Okpoko

**Maureen Okpoko** jẹ́ òṣèré ọmọ orílẹ̀-èdè Nàìjíríà. Ní ọdún 2016, ó rí yíyàn fún àmì-ẹ̀yẹ *Africa Movie Academy* fún ẹ̀ka ti òṣèré amúgbálẹ́gbẹ̀ẹ́ tí ó dára jùlọ.

## Iṣẹ́ ìṣe rẹ̀
Ní ọdún 2013, ó kópa nínu eré *Golden Egg*, pẹ̀lú àjọṣepọ̀ Justus Esiri. Nínu ìfọ̀rọ̀wánilẹ́nuwò kan ti ọdún 2015, ó sọ di mímọ̀ wípé fíìmù *Duplex* ni fíìmù tí ó pe òun níjà jùlọ. Nígbàtí ó n sọ̀rọ̀ lóri irú ipa tí kò leè ṣe nínu fíìmù, ó ṣàlàyé wípé òun kì yóò kó ipa oníhòhò. Okpoko ti tún ṣàfihàn nínu ọ̀pọ̀lọpọ̀ àwọn eré tẹlifíṣọ̀nù tí Nàìjíríà tó fi mọ́ *Dear Mother*, *Clinic Matters*, *Neta*, *University Mafias*, *Sorrowful Child*, *Sacrifice the Baby*, *Red Scorpion* àti *Baby Oku*. Ní ọdún 2015, òun pẹ̀lú Majid Michel àti Beverly Naya jọ kópa nínu eré *The Madman I Love*. Okpoko tún jẹ́ ọ̀kan nínu àwọn òṣèré tí ó kópa nínu eré Uche Jombo kan tí àkọ́lé rẹ̀ n jẹ́ *Good Home* (2016), pẹ̀lú àjọṣepọ̀ Okey Uzoeshi àti Ṣeun Akíndélé. Fíìmù náà dá lóri ṣíṣe àlàyé gbígbé ọmọènìyàn fi ṣiṣẹ́, pẹ̀lú bí ó ti ṣe n ṣẹlẹ̀ ní Nàìjíríà.

## Ìgbé ayé rẹ̀
Okpoko jẹ́ ọmọ abínibí ti Ìpínlẹ̀ Anámbra. Ó jẹ́ ọmọ orílẹ̀-èdè Nàìjíríà àti orílẹ̀-èdè Jamáíkà. Ó ti ṣe ìgbeyàwó, ó sì ti ní àwọn ọmọ mẹ́ta.

## Àwọn ìtọ́kasí

Ẹ̀ka:Àwọn ènìyàn alààyè
Ẹ̀ka:Àwọn òṣeré ará Nàìjíríà
Ẹ̀ka:Ọdún ọjọ́ìbí kòsí (àwọn ènìyàn alààyè)
Ivie Okujaye

**Ivie Okujaye** (tí a bí ní Ọjọ́ **kẹrìndínlógún** Oṣù kaàrún Ọdún 1987) jẹ́ òṣèré orílẹ̀-èdè Nàìjíríà, olùgbéréjáde, ònkọ̀wé eré, oníjó, akọrin àti ajìjàgbara. Ní ọdún 2009, ó jáwé olúborí níbi kíkópa nínu ètò tẹlifíṣọ̀nù ti *Amstel Malta Box Office* (AMBO). Àwọn èyàn maá n pèé ní *little Genevieve* nítorí wípé ó fi ojú jọ òṣèré Genevieve Nnaji. Ó gba àmì-ẹ̀yẹ *ọ̀dọ́mọdè* *òṣèré tí ó dára jùlọ* níbi ayẹyẹ ti ẹlẹ́kẹẹ̀jọ ti Africa Movie Academy Awards.

## Ìgbé ayé rẹ̀
A bí Okujaye ní Ìlú Benin sí ọwọ́ bàbá tí ó jẹ́ ọmọ Ìpínlẹ̀ Dẹ́ltà àti ìyá tí ó jẹ́ Ìpínlẹ̀ Ẹdó. Okujaye ni ìkẹhìn nínu àwọn ọmọ márùn-ún ti òbi rẹ̀. Ó ti sọ nígbàgbogbo pé àwọn òbí òun fẹ́ kí òun kẹ́ẹ̀kọ́ ìṣògùn nítorí pé ọ̀pọ̀lọpọ̀ àwọn òṣìṣẹ́ ìṣògùn wà nínu ẹbí rẹ̀. Ó lo ọdún mẹ́wàá àkọ́kọ́ ayé rẹ̀ ní Ìlú Benin ṣáàju kí ó tó kó lọ sí ìlú Àbújá. Ó ní ètò ẹ̀kọ́ alákọ̀ọ́bẹ̀rẹ̀ rẹ̀ ní ilé-ìwé *Our Ladies of Apostle Private School*, ó sì lọ sí ilé-ẹ̀kọ́ *Queen's College* ní Ìlú Èkó ṣáàju kí ó tó kọ́ ẹ̀kọ́ Economics ní Yunifásítì ìlú Abùjá.

## Iṣẹ́ ìṣe rẹ̀
Okujaye ti n ṣiṣẹ́ fún àìmọye ọdún ní orí ìpele ṣááju ìfihàn àkọ́kọ́ rẹ̀ ní Nollywood. Gẹ́gẹ́bí àlàyé rẹ̀, ìfihàn rẹ̀ ní **Amstel Malta Box Office** ṣe ìfilélẹ̀ iṣẹ́ rẹ̀, ó sì ṣokùn fa ipa àkọ́kọ́ rẹ̀ nínu fíìmù *Alero Symphony*.

## Àwọn ìtọ́kasí

Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1987
Ẹ̀ka:Àwọn òṣeré ará Nàìjíríà
Oyinkánsọ́lá Àbáyọ̀mí

Olóyè **Oyinkánsọ́lá Àbáyọ̀mí**, ti gbogbo ènìyàn mọ̀ sí "Oyínkán" ni wọ́n bí lọ́jọ́ kẹfà oṣù kẹta ọdún 1897, tí ó sìn kú lọ́jọ́ kẹsàn-án oṣù kẹta ọdún 1990 jẹ́ ajàjàòmìnira àti Aṣègbèfábo ọmọ orílẹ̀-èdè Nàìjíríà. Òun ni adarí ẹgbẹ́ obìnrin, Girl Guides àti oludásílẹ̀ ẹgbẹ́-òṣèlú àwọn obìnrin, Nigerian Women's Party, NWP.

## Ìgbà èwe àti ìkẹ́kọ̀ọ́ tẹ̀

Wọ́n bí ó gẹ́gẹ́ bí Oyínkánsọ́lá Àjàsá lọ́dún 1897 ló rílẹ̀-èdè Nàìjíríà. Àwọn òbí rẹ̀ ló máa ń pè é ní Oyínkán, èyí tí ó jẹ́ àpèkúrú orúkọ rẹ̀. Ó ní àbúrò ọkùnrin kan tí ó ń jẹ́ Akéúṣọlá. Èyí yìí kú nígbà tí ó wà lọ́mọdún méjì.  Orúkọ bàbá rẹ̀ ni Kítóyè Àjàsá, ọmọ bibi Yorùbá pọ́nńbélé, ẹni tí ìsèjọba Bìrìtìkó  kọ́kọ́ fi joyè alàgbà ìjọ. Ìyá rẹ̀ ni Lucretia Ọláyíninká Moore, ọmọbabìnrin ìlú Ẹ̀gbá. Ó jẹ́ ìbátan Kofo Ademola. Ó kàwé ní ilé-ìwé àwọn obìnrin, Anglican Girls' Seminary ní ìlú Èkó lórílẹ̀-èdè Nàìjíríà. Bákan náà, ó kàwé gboyè lọ́dún 1909 ní ilé-ìwé Young Ladies Academy ní Ryford Hall, tí ó wà ní Gloucestershire,ní orílẹ̀-èdè Ilẹ̀gẹ̀ẹ́sì. Lọ́dún 1917, ó kàwé ní Royal Academy of Music ní ìlú London. Ó padà sí Èkó lọ́dún 1920. Ó Ṣe iṣẹ́ gẹ́gẹ́ bí olùkọ́ ìmọ̀ orin ní Anglican Girls' Seminary. Ní àkókò yìí ni ó pàdé ọkọ rẹ̀, tí orúkọ rẹ̀, amọ̀fin Morónfólú Àbáyọ̀mí tí wọ́n sìn fẹ́ ara wọn lọ́dún 1923. They married in August 1923, tí wọ́n yóò pa nílé ẹjọ́ lẹ́yìn oṣù méjì sí ìgbà náà.

## Àwọn ìtọ́kasí
Kofoworola Ademola

Olorì **Kòfowórọlá Adémọ́lá** tí a tún mọ̀ sí **Kòfowórọlá Aina Adémọ́lá** àti **Arábìnrin Adémọ́lá** tí ó gboyè **Order of the British Empire**, (MBE), MFR, OFR ni wọ́n bí lọ́jọ́ kọkànlélógún oṣù karùn-ún ọdún 1913, tí ó sìn kú lọ́jọ́ kẹẹ̀ẹ́dógún oṣù karùn-ún ọdún 2002 jẹ́ olùkọ́ ọmọ Nàìjíríà  òun ni Ààrẹ àkókò ti àjọ ẹgbẹ́ obìnrin, National Council of Women Societies lórílẹ̀-èdè Nàìjíríà, òun náà sìn ni adarí ẹgbẹ́ obìnrin náà láti ọdún 1958 sí 1964. Òun ni obìnrin adúláwọ̀ àkọ́kọ́ tí ó kàwé gboyè dìgírì ní Oxford University bákan náà, ó jẹ́ oǹkọ̀wẹ́ àwọn ọmọdé.

## Ìgbé-ayé rẹ̀
Wọ́n bí kòfó sí ẹbí amọ̀fin àti ọmọba Eric Ọláwọ̀lú Moore ti ìlú Ẹ̀gbá, pẹ̀lú aya rẹ̀, Aida Arabella, tí ó jẹ́ ọmọ Scipio Vaughan àti ìran Cherokee. Ó jẹ́ ìbátan Oyinkánsọ́lá Àbáyọ̀mí àti Olorì Charlotte Ọbasá. Ó lo ìdajì ìgbé-ayé rẹ̀ ní Èkó àti ìlàjì tó kù ní United Kingdom. Adémọ́lá kàwé ní ilé-ìwé àwọn obìnrin C.M.S. Girls School, ní ìlú Èkó; Vassar College, ní New York; Portway College, ní ìlú Reading, àti St. Hugh's College, ní Oxford láti ọdún 1931 sí 1935. Ó kàwé gbàwé ẹ̀rí dìgírì nínú ìmọ̀ olùkọ́ni àti èdè Gèésì ní Yunifásítì Oxford, nígbà tí ó wà ní Oxford, ó kọ̀wé ìtàn olójú-ewé mọ́kànlélógún nípa ìgbé-ayé Margery Perham láti ṣe àtakò àṣìkọ ìwé ìtàn àwọn òyìnbó nípa Áfíríkà, ó kọ nípa ìtàn ìgbà èwe rẹ̀ gẹ́gẹ́ bí í àmúlùmálà àṣà ìbílẹ̀ àti òkèèrè.

Bí ó ti lẹ̀ jẹ́ pé kò sọ nípa ìwà ẹlẹ́yàmẹ̀yà tí wọ́n hù sí í nígbà tí ó wà ní orílẹ̀-èdè Gèésì, ṣùgbọ́n, ó fi ìbínú àwọn ìwà yìí hàn nígbà tí wọ́n bú u ní oríṣiríṣi èébú ẹlẹ́yàmẹ̀yà. Kòfowórọlá padà sí Nàìjíríà lọ́dún 1935 tí ó sìn gba iṣẹ́ olùkọ́ ní ilé-ìwé Queens College ní ìlú Èkó. Nígbà tó wà ní Èkó, ó kópa nínú ọ̀pọ̀lọpọ̀ ẹgbẹ́ obìnrin pàápàá jùlọ YWCA.

Lọ́dún 1939, ó fẹ́ ọmọba Adétòkunbọ̀ Adémọ́lá, òṣìṣẹ́ ìjọba lọ́kọ, wọ́n sìn bímọ márùn-ún   Gẹ́gẹ́ bí ìyàwó ọmọba nílẹ̀ Yorùbá, ó lẹ́tọ̀ọ́ sí ìgbé-ayé *Olorì*, àti pàṣẹ, òun fún ara rẹ̀ jẹ́ *ọmọba*, ṣùgbọ́n nítorí pé ọkọ rẹ̀ jẹ́ alàgbà ìjọ, ló fà á tí wọ́n fi ń pè é ní Ìyáàfin Adémọ́lá, tí gbogbo ènìyàn mọ̀ ọ́ sí.

Nígbà tó yá, iṣẹ́ gbé ọkọ rẹ̀ lọ sí ìlú Warri àti Ìbàdàn, gbogbo àwọn ìlú wọ̀nyí ni Kòfowórọlá tí jọ ní àjọṣe pọ̀ tó lóòrì pẹ̀lú àwọn ẹgbẹ́ obìnrin. 

Wọ́n ṣe àtẹ̀jáde ìwé-ìtàn ìgbésí-ayé Kòfowórọlá Adémọ́lá àti àwòrán Gbemi Rosiji tí wọ́n pè ní *Portrait of a Pioneer* lọ́dún 1996.

## Àwọn ìtọ́kasí
Peggy Ovire

**Peggy Ovire Enoho** tí gbogbo ènìyàn mọ̀ sí **Peggy** jẹ́  olùgbéré-jáde, òṣèré àti módẹ́ẹ̀lì ọmọ orílẹ̀-èdè Nàìjíríà òun ni ó gba amì-ẹ̀yẹ fún *“Òṣèrébìnrin tí ọjọ́ iwájú rẹ̀ dára jùlọ ti (English)”* níbi ayẹyẹ  City People Entertainment Awards  ti ọdún 2015. 

## Ìbẹ̀rẹ̀ ayé àti ẹ̀kọ́ rẹ̀
Ovire jẹ́ ọmọ ìlú Ughelli ní Ìpínlẹ̀ Delta, àmọ́ wọ́n bi sí Ìpínlẹ̀ Èkó  òun ni àníkẹ́yìn àwọn òbí rẹ̀. Ó lọ sí ilé-ẹ̀kọ́ alákọ̀ọ́bẹ̀rẹ̀ ti ìlú Ìtìrẹ́ ní agbègbè Súrùlérè àti ilé-ẹ̀kọ́ oníwé mẹ́wàá ti Ansarudeen ní ìlú Súrùlérè kan náà ní Ìpínlẹ̀ Èkó 
Ó lọ sí ilé-ẹ̀kọ́ Fásitì ti Ìpínlẹ̀ Delta tí ó wà ní ìlú (Abraka), àmó tí kò parí níbẹ̀. Ó padà sí ilé-ẹ̀kọ́ fásitì ti Ambrose Alli láti parí ẹ̀kọ́ rẹ̀ nínú ìmọ̀ Okòwò àti ìṣúná.

## Iṣẹ́ rẹ̀
Ṣáájú kí Ovire tó di ìlú-mòọ́ká nínú Nollywood, ó ti kọ́kó ń ṣiṣẹ́ gẹ́gẹ́ bí módẹ́ẹ̀lì. Ovire ṣe àlàyé nínú ìfọ̀rọ̀nwánilẹ́nu wò kan pẹ́lú Ìwé-ìròyìn Yhe Puch wípé eré òun àkọ́kọ́ ni Uche Nancy gbé jáde . Ó dinlààmì-laaka nínú iṣẹ́ rẹ̀ gẹ́gẹ́ bí òṣèré nígbà tí ó kópa nínú eré àtìgbà-dégbà onípele ti àkọ́lé rẹ̀ ń jẹ́ Husbands of Lagos tí wọ́n ma ń ṣàfihàn rẹ̀ lórí àwọn ẹ̀rọ amóhù-máwòrán ilẹ̀ Nàìjíríà. 

## Àwọn amì-ẹ̀yẹ àti ìfisọrí
Ovire gba amì-ẹ̀yẹ ti Òṣèrebìnrin tí ọjọ́ iwájú rẹ̀ dára jùlọ ní ọdún 2015 nínú ayẹyẹ City People Entertainment Awards.

## Àwọn eré tí ó ti gbé jáde
Yàtọ̀ sí wípé ó jẹ́ òṣèré, Òvíre tún jẹ́ olùgbéré-jáde tí ó sì gbé àwọn eré bí *Ufuoma*,  *Fool Me Once*, àti * The Other Woman* jáde.

## Àwọn àṣàyàn eré àti eré oríbẹ̀rọ amóhù-máwòrán
**[[A Long Night]]*
**Royal Switch*
**Game Changer*
**[[Husbands of Lagos]]* *(TV series)*
**Playing with Heart*
**Marry Me Yes or No*
**The Apple of Discord* 
**Last Engagement*
**Second Chances*(2014) gẹ́gẹ́ bí Lọ́ládé

## Àwọn Ìtọ́kasí

## Àwọn Ìtàkùn ìjásóde
* Peggy Ovire IMDb Page

Ẹ̀ka:Àwọn ènìyàn alààyè
Charlotte Ọlájùmọ̀kẹ́ Ọbasá

**Charlotte Ọlájùmọ̀kẹ́ Ọbasá** tí orúkọ abilékọ rẹ̀ ń jẹ́ **Blaize**, ní wọ́n bí ní Ọjọ́ keje oṣù kìíní ọdún 1874, tí ó sìn kú lọ́jọ́ kẹtàlélógún ọdún 1953 jẹ́ gbajúmọ̀ Afowóṣàánú ọmọ orílẹ̀-èdè Nàìjíríà. Ó jẹ́ ọmọ bíbí pàràkòyí oníṣòwò R.B. Blaize àti ìyàwó rẹ̀ tí ó jẹ́ oníwòsàn Òrìṣàdípẹ̀ Ọbasá.

## Ìgbé-ayé rẹ̀
Charlotte Ọlájùmọ̀kẹ́ Ọbasá jẹ́ ọmọ Saro tí wọ́n bí sí ìdílé gbajúmọ̀ òṣèlú àti ọlọ́rọ̀, Richard Beale Blaize, àti aya rẹ̀, Emily Cole Blaize. O lo ìgbà èwe rẹ̀ ni ìlú Èkó, níbi tí bàbá rẹ̀ ti jẹ́ olùdásílẹ̀ ìwé-ìròyìn tí wọ́n pè ní  *The Lagos Times and Gold Coast Colony Advertiser* àti *The Lagos Weekly Times*. Ó kàwé gidi gan-an. Ó kọ́kọ́ kàwé ní ilé-ìwé Anglican Girls' School ní Èkó,lẹ́yìn náà, ó sọdá lọ kàwé sí i lókè òkun lórílẹ̀-èdè England 

Lọ́dún 1902, ó fẹ́ Ọmọba Sàró, Ọmọba Òrìṣàdípẹ̀ Obasá. Odidi ilé tuntun ni bàbá rẹ̀ fi fún wọn ní ẹ̀bùn ìgbéyàwó. Ọmọ márùn-ún ni wọ́n bí fún ara wọn. 

Ó jẹ́ ìbátan Kòfowórọlá Adémọ́lá  Ọlájùmọ̀kẹ́ jẹ́ oníṣòwò àti pàràkòyí afowóṣàánú tó ṣáájú ìjà fún ẹ̀tọ́ àti ìkàwé ọmọ obìnrin. Nítorí akitiyan rẹ̀ ni wọ́n fi dá ilé-ìwé àwọn obìnrin tí wọ́n pè ní **Lagos School for Girls** tí ó wà di Wesleyan Girls' High School silẹ lọ́dún 1907, lórí ilẹ̀ tí ó yá wọn. Lọ́dún 1913, ó ṣe ìdásílẹ̀ ilé-iṣẹ́ awakọ̀ àkọ́kọ́ sílẹ̀ ní ìlú Èkó tí ó pè ní *Anfani* Bus Service, nígbà náà, ó ní ọkọ̀ Àjàgbé mẹ́ta, ọkọ̀ ayọ́kẹ́lẹ́ taasí mẹ́ta àti ọkọ̀ èrò, bọ́ọ̀sì mẹ́fà kí ó tó di ọdún 1915.

Lọ́dún 1914,ó wà lára àwọn tí wọ́n dá ẹgbẹ́ Ògbóni ìgbàlódé  Reformed Ogboni Fraternity sílẹ̀. Òun ni ó kọ́kọ́ joyè **Ìyá Àbíyè** nínú ẹgbẹ́ náà lọ́dún kan náà.

Ó tà téru nípàá lọ́dún 1953.

## Àwọn ìtọ́kasí
Kenneth Okolie

**Kenneth Obinna Okolie** tí wọ́n bí ní ọjọ́ kọkànlélógún oṣù Kẹjọ ọdún 1984, jé òṣèré orí-ìtàgé, módẹ́ẹ̀lì tí ó sì ti fìgbà kan jẹ́ Ọ̀gbẹ́ni Nàìjíríà nígbà kan rí látàrí ipa rẹ̀ nínú iṣẹ́ módẹ́ẹ̀lì ní ọdún 2010.  O tún gba àmì-ẹ̀yẹ tí ayẹyẹ * [[City People Entertainment Awards]]* gẹ́gẹ́ bí * Òṣéré amúgbá-lẹ́gbẹ̀ẹ́ tí ó pérégedé jùlọ* ní ọdún 2015

## Ìbẹ̀rẹ̀ ayé àti ètò-ẹ̀kọ́ rẹ̀
Okolie jẹ́ ọmọ bíbí ìlú Ihiala ní Ìpínlẹ̀ Anambra. Òun ni ó jẹ́ àkọ́bí àti àkọ́já ewé àwọn òbí rẹ̀. Ó kàwé jáde nílé ẹ̀kọ́ Valley View University ní orílẹ̀-èdè Gánà.

## Iṣẹ́ rẹ̀ gẹ́gẹ́ bí Òṣèré àti Módẹ́ẹ̀lì
Ṣáájú kí Okolie tó di ìlú-mọ̀ọ́ká nínu ilé-iṣẹ́ Nollywood, ó ti bẹ̀rẹ̀ bí Módẹ́ẹ̀lì.ní ọdún 2006. O se alaye wipe sise Módẹ́ẹ̀lì kìí ṣe ohun tí ó wù òun láti ọkàn wá nítorí wípé òun sin ọ̀rẹ́ òun kan lọ sí ibùdó ìfihàn náà ni kí wọ́n tó fi iṣẹ́ náà lọ òun tí òun sì gbà làti ṣiṣẹ́ náà. Òun yege nínú ìfihàn náà tí wọ́n sì yan òun láti kópa nínú ìdíje ní ọdún 2006. Ní ọdún 2010, Ó tún kópa nínú ìdìje tí ó mu gba àmì-ẹ̀yẹ Ògbéni Nàìjíríà. Okolie tún kópa nínú ìfihàn Ọkùnrin tí ó dára jùlọ ní àgbàyé, tí ó sì gba ipò kejì. Ó tún dara pọ̀ mọ́ wọn àwọn òṣèré orí-ìtàgé ní orílẹ̀-èdè Nàìjíríà ní ọdún 2011.

## Àwọn àmì-ẹ̀yẹ rẹ̀
Okolie gba àmì-èyẹ ti City People Entertainment Awards fùn *Òṣèrékùnrin amúgbálẹ́gbẹ́ tí ó peregedé jùlọ*.

## Ìgbé ayé rẹ̀
Okolie śe ìgbèyáwó pẹ̀lú arábìnrin Nwaka Jessica ní ọdún  2017, wọ́n sì bímọ ní ọdún 2019.

## Ìjínigbé ti ọdún 2012
Okolie rin ìrìn-àjò lọ sí ìlú Owerri tí ó jẹ́ olú-ìlú fún Ìpínlẹ̀ Imo láti lọ ya sinimá kan pẹ̀lú àwọn òṣèré akẹgbẹ́ rè kan Nkiru Sylvanus. Wọn fi léde wípé àwọ́n ajínigbé jí Okolie àti Nkiru Sylvanus gbé ní ọjọ́ kẹẹ̀dógún oṣù Kejìlá, tí wọ́n sì ń bèrè fún ọgọ́rùn ùn mílíọ̣́nù (₦100,000,000) kí wọ́n tó fi àwọn òṣèré méjèèjì yí sílẹ̀. Àwọn ajínigbé náà dá Okolie àti ẹnìkejì rẹ̀ Nkiru Sylvanus sílè lẹ́yìn ọjọ́ kẹfà tí wọ́n ti jí wọn gbé ní déédé agogo mẹ́wàá àbọ̀ alẹ́. Àmọ́ iye tí àwọn ajínigbé náà gbà kí wọ́n tó dá wọn sílẹ̀ kò hàn sí ẹnìkẹ́ni.

## Àwọn àṣàyàn eré rẹ̀

## TV Shows

## Àwọn Ìtọ́kasí

## Àwọn Ìtàkùn Ìjásóde
*

Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1984
Adebukola Oladipupo

**Adébùkọ́lá Ọládipúpọ̀** (tí a bí ní Oṣù Kaàrún Ọjọ́ 23, Ọdún 1994) jẹ́ òṣèré ọmọ orílẹ̀-èdè Nàìjíríà kan tí ó bẹ̀rẹ̀ eré ṣíṣe rẹ̀ nínu eré *MTV Shuga*. 

## Ìgbé ayé rẹ̀
A bí Ọládipúpọ̀ ní Ìlú Lọ́ndọ̀nù ṣùgbọ́n ó ní ètò ẹ̀kọ́ rẹ̀ ní Ìlú Èkó. Ó ní àwọn tẹ̀gbọ́ntàbúrò méjì. Ọládipúpọ̀ lọ sí ilé-ìwé alákọ̀ọ́bẹ̀rẹ̀ *Bellina Nursery and Primary School*, Àkọkà, Ìlú Èkó. Ó tún lọ sí Ilé-ìwé *Babcock High School* àti Caleb International School fún ètò-ẹ̀kọ́ girama rẹ̀. Ó kẹ́ẹ̀kọ́ gíga rẹ̀ ní Covenant University níbi tí ó ti kọ́ àwọn ẹ̀kọ́ eré ìtàgé lẹ́gbẹ̀ẹ́ ìmọ̀ ìṣàkóso. 

left|thumb|Oladipupọ ninu MTV Shuga
left|thumb|Bii “Faa” ṣe n sọrọ lori ayelujara ni Oṣu Karun ọdun 2020, eyi ti o ya fidio ara rẹ gẹgẹ bi apakan ti MTV Shuga
Ó ṣe ìdánwò ní àṣeyọrí fún *MTV Shuga* ní ọdún 2015 níbití wọ́n ti fun ní ipa “Faa”. Ó tọ́ka sí Mo Ábúdù tó kọ láti ní ìgbàgbọ́ nínu ara rẹ̀ gẹ́gẹ́ bi ẹni tí ó ṣe pàtàkì fún àṣeyọrí náà. Ní ọdún 2015 ó ṣe àfihàn nínu apá kínní *Indigo*, *Inevitable* àti *The Other Me*. Ní ọdún 2017 ó kópa nínu fíìmù *Missing*.

Àwọn fíìmù tí ó ti ní lórúkọ rẹ̀ kún *Moms at War,* *Phases* (NdaniTV), *The Men's Club*, àti *Africa Magic Forbidden*.

Ọládipúpọ̀ jẹ́ ọ̀kan lára àwọn tí wọ́n sì n kópa lọ́wọ́ nínu MTV Shuga nígbà tí eré náà dín kù sí eré oníṣókí tí wọ́n pe àkọ́lé rẹ̀ ni *MTV Shuga Alone Together,* èyí tí n ṣe àlàyé àwọn ìṣòro Coronavirus ní Oṣù Kẹẹ̀rin Ọdún 2020. Eré náà jẹ́ gbígbé sáfẹ́fẹ́ fún ọgọ́ta àṣálẹ́, àwọn alátìlẹyìn rẹ̀ sì pẹ̀lú Àjọ Ìlera Àgbáyé. Eré náà dá lóri Nàìjíríà, Gúúsù Áfríkà, Kẹ́nyà àti Cote D'Ivoire àti pé ṣíṣe rẹ̀ wáyé pẹ̀lú ìbáraẹnisọ̀rọ̀ àwọn olùkópa eré lóri ẹ̀rọ ayélujára. Gbogbo yíya àwòrán eré náà sì wáyé látọwọ́ àwọn òṣèré fúnrawọn. Lára wọn ni Jemima Osunde, Lerato Walaza, Sthandiwe Kgoroge, Uzoamaka Aniunoh àti Mohau Cele.
## Àwọn  eré àgbéléwò
### Fíìmù

### Ìfarahàn lórí tẹlifíṣọ̀n

## Àwọn ìtọ́kasí

Ẹ̀ka:Àwọn òṣeré ará Nàìjíríà
Ọ̀rọ̀-ìṣe

** Ọ̀rọ̀-ìṣe ** ni òpómúléró, tàbí kókó ọ̀rọ̀ inú gbólóhùn  èdè Yorùbá . Òhun ni ó máa sọ ohun ti olùwà ṣe nínú gbólóhùn. 

Àpẹẹrẹ: Wálé **jẹ** iṣu  (jẹ ni ọ̀rọ̀ ìṣe nínú gbólóhùn yìí)                          
https://en.m.wikipedia.org/wiki/Verb.
Àtòjọ àwọn obìnrin agbábọ́ọ̀lù-àfẹsẹ̀gbá ọmọ Nàìjíríà lókè òkun

Èyí ni **Àtòjọ àwọn obìnrin agbábọ́ọ̀lù-àfẹsẹ̀gbá ọmọ Nàìjíríà lókè òkun
** tí wọ́n ti gbà bọ́ọ̀lù-àfẹsẹ̀gba fún ọkọ̀ agbábọ́ọ̀lù obìnrin tí Nàìjíríà láti ọdún 1991.

## Àwọn agbábọ́ọ̀lù

## Àwọn ìtọ́kasí
Nkiru Sylvanus

**Nkiru Sylvanus** tí wọ́n bí ní ọjọ́ Kọkànlélógún oṣù Kẹ́rin ọdún 1982, jẹ́ òṣèré àti olóṣ̀èlú. Ó tí kópa nínú eré tí ó tó àádójé tí ó sì ti gba àmì-ẹ̀yẹ tí Africa Magic Viewers Choice Awards fún *Òṣèré léwájú tí ó peregedé jùlọ* nínú ayẹyẹ  Africa Movie Academy Awards.   

## Ìbẹ̀rẹ̀ ayé àti ètò-ẹ̀kọ́ rẹ̀
Wọ́n bí Sylvanus ní ìlú Osisioma, ní Ìpínlẹ̀ Abia. Ó lọ sí ilé-ẹ̀kọ́ alákòọ́bẹ̀rẹ̀ ti Ohabiam àti ilé-ẹ̀kọ́ girama ní agbègbè kan náà. Ó sì lọ sí ilé-ẹ̀kọ́ Fásitì gbogbonìṣe ti Ìpínlẹ̀ Enugu tí ó kẹ́kọ́ gboyè nínú ìmọ̀ ìbára-ẹní-sọ̀rọ̀.

## Iṣé rẹ̀ gẹ́gẹ́ bí òṣèré
Sylvanus bẹ̀rẹ̀ eré ṣíṣe ní dédé ọmọ ọdún mẹ́tàdínlógún ní ọdún 1999. Ó ti kópa nínú eré tí ó tó àádóje.
Ó ti fara hàn nínú ìwé-ìròyìn The Guardian's ní ọdún 2017 àti 2018 gẹ́gẹ́ bí *Gbajúmọ jùlọ lórí ìwé-ìròyìn*.

## Iṣẹ́ rẹ̀ gẹ́gẹ́ bí òṣèré
Ní ọdún 2011, wọn yàn án Sylvanus sí ara àwọn ìgbìmọ̀ tí Gómìnà Rochas Okorocha gégẹ́ bí olùbádámọ̀ràn sí Ìpìnlẹ̀ Èkó lórí ọ̀rọ̀ àwùjọ.

## Ìjínigbé rẹ̀ ní ọdún 2012
Wọ́n jí Sylvanus gbé ní ọjọ́ kẹẹ̀dógún oṣù Kejìlá ọdún 2012 tí àwọn ajínigbé náà sì bèrè fún ọgọ́rún mílíọ́nù náírà ( ₦100,000,000) gẹ́gẹ́ bí ìwé-ìròyìn Vanguard tí sọ ṣáájú kí wọ́n tó dá wọn sílẹ̀.  It was reported by Nigerian media houses that on December 21, 2012 at 10:30pm, Sylvanus was released from her kidnappers.

## Àwọn àmì-ẹ̀yẹ rẹ̀
*Òṣèrébìnrin tó peregedé jùlọ nínú ayẹyẹ Africa Magic Viewers Choice Awards
*Òṣèrébìnrin aléwájú tó peregedé jùlọ nínú ayẹyẹ Africa Movie Academy Awards

## Ìgbé ayé rẹ̀
Ní ọdún 2014, Sylvanus ṣe ìgbéyàwó pẹ̀lú Stanley Duru, àmọ́ wọ́n pín yà ní ọdún 2019. 

## Àwọn àṣàyàn eré rẹ̀

**Final Tussle (2008)* 
**Life Bullets (2007)*
**Fine Things (2007)*
**No More Love (2007)*
**Secret Pain (2007)*
**She Is My Sister (2007)*
**The Last Supper (2007)*
**Treasures Of Fortune (2007)*
**Alice My First Lady (2006)*
**Buried Emotion (2006)*
**Divided Attention (2006)*
**Pastor’s Blood (2006)*
**Serious Issue (2006)*
**Sweetest Goodbye (2006)* 
**What A Mother (2005)*
**Dangerous Mind (2004)*
**Hope Of Glory (2004)*
**King Of The Jungle (2004)*
**My Blood (2004)*
**Queen (2004)*
**The Staff Of Odo (2004)*
**Unconditional Love (2003)*
**Egg Of Life (2003)*
**Green Snake (2003)* 
**Six Problems (2003)*
**Holy Violence (2003)* 
**Last Weekend (2003)*
**Onunaeyi: Seeds Of Bondage (2003)*
**The Only Hope (2003)*
**A Cry For Help (2002)*
**Love In Bondage (2002)*
**Miracle (2002)*
**Pretender (2002)*
**Unknown Mission (2002)*
**Never Come Back (2002)* 
**Terrible Sin (2001)*

## Àwọn Ìtọ́kasí

## Àwọn Ìtàkùn ìjásóde
* IMDb profile of Nkiru Sylvanus

Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1980
Mercy Akide

**Mercy Akide Udoh** tí wọ́n bí lọ́jọ́ kẹrìndínlọ́gbọ̀n oṣù kẹjọ ọdún 1975  ní ìlú Port Harcourt, jẹ́ agbábọ́ọ̀lù-àfẹsẹ̀gbá obìnrin fún Nàìjíríà tẹ́lẹ̀. 

## Ìgbà èwe rẹ̀
Mercy bẹ̀rẹ̀ sí ní gbá bọ́ọ̀lù nígbà tí ó wà lọ́mọ ọdún márùn-ún pẹ̀lú ẹ̀gbọ́n rẹ̀ ọkùnrin, Seleipiri àti àbúrò rẹ̀ Ipali ní pápá erùpẹ̀ ti Bundu Waterside, lẹ́bàá ọgbà ẹwọ̀nPort Harcourt. Láti ọdún méjìlá ni wọ́n ti rí ẹ̀bùn eré ṣíṣá rẹ̀ ní ilé ìwé Rosary Secondary School, ní Port Harcourt. Ó jẹ́ akópa nínú ìdíje eré sísá ẹlẹ́mìnín gúngùn tí ìwọ̀n mítà ọ̀ọ́dúnrún (400), 800m àti 1500m pẹ̀lú àwọn tó jù ú lọ. Bẹ́ẹ̀ náà, ó pegedé nínú ìdíje ẹyin orí tábìlì, ṣùgbọ́n bọ́ọ̀lù-àfẹsẹ̀gbá ló ti gbajúmọ̀ jùlọ.

Mercy gba orúkọ ìnagijẹ rẹ̀ "Ske" lédè abínibí wọn, tí ó túmọ̀ sí ọ̀pẹ́lẹ́ńgẹ́ nígbà tí ó máa ń gbá bọ́ọ̀lù pẹ̀lú àwọn ọmọkùnrin tí wọ́n jù ú lọ. Lára àwọn olólùfẹ́ rẹ̀ ni gbajúmò agbábọ́ọ̀lù-àfẹsẹ̀gbá Chidi Odiah, ẹni tí ó ń gba bọ́ọ̀lù jẹun fún ìkọ̀ agbábọ́ọ̀lù-àfẹsẹ̀gbá  CSKA Moscow tẹ́lẹ̀. 
Lẹ́yìn àwọn ìgbìyànjú rẹ̀ ní Port Harcourt, Mercy dèrò Èkó láti tẹ̀ síwájú nínú ẹ̀kọ́ àti bọ́ọ̀lù gbígbá. Èkó ló ti dara pọ̀ mọ́ ikọ̀ ẹgbẹ́ agbábọ́ọ̀lù-àfẹsẹ̀gbá obìnrin Àwọn Omidan Jẹ́gẹ́dẹ́ (Jegede Babes) pẹ̀lú ìrànlọ́wọ́ Ọmọbabìnrin Bọ́lá Jẹ́gẹ́dẹ́

## Iṣẹ́ rẹ̀ gẹ́gẹ́ bí agbábọ́ọ̀lù-àfẹsẹ̀gbá
* 1988 sí 1990 ìkọ̀ agbábọ́ọ̀lù-àfẹsẹ̀gbá Garden City Queens (Nàìjíríà)
* 1991–1994 ìkọ̀ agbábọ́ọ̀lù-àfẹsẹ̀gbá   Jegede Babes (Nàìjíríà)
* 1995–1998 ìkọ̀ agbábọ́ọ̀lù-àfẹsẹ̀gbá  Ufuoma Babes (Nàìjíríà)
* 1998–1999 ìkọ̀ agbábọ́ọ̀lù-àfẹsẹ̀gbá   Pelican Stars (Nàìjíríà)
* 1999–2000 ìkọ̀ agbábọ́ọ̀lù-àfẹsẹ̀gbá  Milligan College/Hampton Roads Piranhas
* 2001–2002 ìkọ̀ agbábọ́ọ̀lù-àfẹsẹ̀gbá  San Diego Spirit
* 2003–2006 ìkọ̀ agbábọ́ọ̀lù-àfẹsẹ̀gbá  Hampton Roads Piranhas (W-League) 

## Àwọn ìtọ́kasí
Destiny Etiko

**Destiny Etiko** tí wọ́n bí lọ́jọ́ Kejìlá oṣù kẹjọ ọdún 1989 jẹ́ gbajúmọ̀ Òṣẹ̀rẹ́bìnrin ọmọ orílẹ̀-èdè Nàìjíríà tí ó ti gba àmìn ẹ̀yẹ Òṣẹ̀rẹ́bìnrin tí ó ń dàgbà jù lọ ní àgbàlá sinimá àgbéléwò lédè Òyìnbó ti  *City People Movie Award for most Promising Actress (English)* ní City People Entertainment Awards lọ́dún 2016.

## ìgbésí-ayé àti ìkẹ́kọ̀ọ́ rẹ̀ láti ìbẹ̀rẹ̀
Wọ́n bí Etiko sí abúlé kékeré kan tí ó ń jẹ́ Udi, ní Ìpínlẹ̀ Enugu  lórílẹ̀ èdè Nàìjíríà. Ẹ̀yà ìgbò ni wọ́n. Etiko kàwé àkọ́bẹ̀rẹ̀ àti garama rẹ̀ ní Ìpínlẹ̀ náà tí ó sìn gbàwé ẹ̀rí, *First School Leaving Certificate* àti  *[[West African Senior School Certificate Examination|West African Senior School Certificate]].* Ó kàwé gbàwé ẹ̀rí dìgírì nínú ìmọ̀ iṣẹ́ tíátà ní yunifásítì ti Nnamdi Azikiwe University, ní ìlú Awka.

## Iṣẹ́ rẹ̀
Etiko bẹ̀rẹ̀ iṣẹ́ sinimá àgbéléwò lọ́dún 2011. Ó di gbajúmọ̀ òṣẹ̀rẹ́ nígbà tí ó kópa nínú sinimá àgbéléwò kan tí àkọlé rẹ̀ ń jẹ́ * Idemili* tí gbajúgbajà olóòtú sinimá àgbéléwò, Ernest Obi ṣe lọ́dún, ṣùgbọ́n tí kò tètè jáde títí di ọdún 2014. but was not released until 2014. Ipa tí ó kó nínú sinimá àgbéléwò náà mú un wà nínú àwọn adíje àmì ti City People Entertainment Awards. Kí ó tó kópa nínú sinimá àgbéléwò *Idemili*, Etiko ti kópa ráńpẹ́ nínú ọ̀pọ̀lọpọ̀ àwọn sinimá àgbéléwò 

## Àmìn ẹ̀yẹ

## Aṣojú
Ilé iṣẹ́ aṣẹ̀ṣọ́ irun, *Kesie Virgin Hair* gbà á gẹ́gẹ́ bí aṣojú wọn lọ́dún 2019. 

## Àtòjọ àwọn àṣàyàn sinimá àgbéléwò tí ó ti kópa
**The prince & I (2019)*
**Heart of Love (2019)*
**My sisters love (2019)*
**Poor Billionaire (2019)*
**Virgin goddess (2019)*
**Queen of love (2019)*
**The Sacred Cowry (2019)*
**The Return of Ezendiala (2019)*
**Barren Kingdom (2019)*
**Pains of the Orphan (2019)*
**Clap of Royalty (2019)*
**The Hidden Sin (2019)*
**Family Yoke (2019)*
**King’s Word (2019)*
**Sound of Evil (2019)*
**My Private Part (2019)* as Stella
**Power of Royalty (2019)*
**Sunset of Love (2019)*
**London Prince (2019)*
**Woman of Power (2019)*
**Tears of Regret (2018)*
**Evil Seekers (2017)*
**Fear of a Woman (2016)*
**3 Days to Wed (2016)* 
**The Storm (2016)*

## Àwọn ìtọ́kasí